Banten Pawintenan,Pawintenan Saraswati
Upecara puniki mapiteges, nunas warenugraha malajah keweruhan (ilmu pengetahuan), makadi kesusilaan keagamaan, weda-weda muah sane lian-lianan sane menyangkut kejujuran.
Pemujaan puniki keutamayang ring ajeng dewa tiga : Batara Guru sekadi pelindung, miwah ngicalan widadin mengapus sehananing kesangsaraan. Betra Saraswati mekadi penguasa pengeweruhan (ilmu pengetahuan).
Susunan upekarane :
Daksina, peras ajuman, banten saraswati, kadulurin cekepan (pustaka). Diajeng sanggar pesaksi ; Banten pawintenan, maduluran tataban.
Sane jagi mawinten, soanga-soang ngajengin banten peras atanding, biyakala ring segaan cacah katuring buta.
Pengertian (penjelasan merupa banten) :
Banten sareswati : alatne tamas medaging pisang emas bubur perecet 22 (dua likur takir) bubur bungkus antuk don bingin 22 (dua likur ungkus) bubur bungkus antuk keraras, 22 (dua likur ungkus), toyo cenana, empehan, adu nyahnyah gula kelapa, daging jaja magenepan, buah-buahan, canang mererepe, canang lenga wangi burat wangi, canang sari. Disamping punika tamas sane lianan dagingin bunga-bunga sane mawarna putih, luwire bunga menuh, bunga gambir sane meraga/mesimbul, betara Gana, tanjung, sudemala, cecek miwah sane lianan.
Banten pawintenan sane alit: Dasarne/alatne kulit sesayut, dagingin tumpeng abesik muntuk tumpenge dagingin taluh bebek sane sampun lebeng, ulamne bebek putih maguling, maduluran jaja magenepan raka-raka, buah-buahan, jaja sareswati 11 (solas besik).
Alat pengerajahe :
Malih lekesan tigang siki merajah (matulis teriaksara (Ang Ung Mang) lekesan puniki jagi keajengang (kauntal). Lian ring punika alat persiapane madu atakir, katik base menurut akeh-akeh sane jagi mewinten. Puniki keanggen = ngerajah.
Merajah antuk madu,yening jagi mawinten pamangku. Yan jagi mawinten saraswati (mau ngawitin malajah/masekolah) nenten merluang rerajahan miwah pangunlinganwidin madu.
Tata upacarane : kapertama kemargiang, pengelukatan, peguntingan, pengerajahan Wus punika raris ngemargiang pawintenan, muspa sepatutne. Upecara pawintenan puniki patut mawinten lanang-istri.
Beratan pemangku :
Patut merambut panjang, yan jagi memotong, sane memotong patut pateh maraga mangku (motong sendiri).
Yan jagi matugas (melakukan, ngemargiang swedarma) patut mabusana sarwa memutus (kepemangkuan). Tan dados ngajeng daging sampi, daging babi piaraan.
Ritatkala wenten kematian (kacuntakaan) patut membatasi raga, tan milu ngarap sawa, wiyadin mekawit saking upecara.
Terakhir diperbaharui: March 02 2015 12:02:56.
ban_Latn ban_Latn ban_Latn jav_Latn ban_Latn ban_Latn ace_Latn ban_Latn ban_Latn zsm_Latn ban_Latn ban_Latn ban_Latn ban_Latn ban_Latn ban_Latn ban_Latn zsm_Latn